War bonnet

Ketapu perang atau ikat kepala perang () ialah penutup kepala dihiasi bulu pelepah tradisi dipakai pemimpin lelaki dalam kalangan masyarakat peribumi kawasan Great Plains benua Amerika Utara. Ia dahulu lazim dipakai untuk tujuan bertempur dalam peperangan, namun sekarang digunakan terutamanya untuk upacara adat. Bulu helang digunakan di mana ia mempunyai makna yang penting sebagai lambang keberanian dan kepahlawanan.

Persalinan ini dilihat sebagai barang yang sangat penting dari segi rohani dan politik lalu ia hanya boleh dipakai oleh sesiapa yang telah memperoleh kehormatan oleh bangsa mereka. Maka, sebarang pemakaian hiasan-hiasan ini yang tidak berkebenaran yang jelas dari pemimpin suku boleh dianggap sebagai penghinaan terhadap budaya dan tradisi mereka.

Penghasilan 
Helang-helang seperti Haliaeetus leucocephalus merupakan spesies terlindung di bawah Akta Perjanjian Burung Ruaya 1918 (Migratory Bird Treaty Act of 1918); namun terdapat pengecualian untuk puak-puak diiktiraf pemerintah Amerika Syarikat memperolehi bulu-bulu pelepah dari hidupan ini untuk tujuan adat dan kepercayaan mereka. Bulu-bulu ini sering dipetik dari ekor anak burung yang sudah mematang namun belum dapat meninggalkan sarang; kawasan yang didogolkan ini hanya boleh tumbuh semula sebanyak tiga kali. Pengumpulan bulu-bulu ini boleh dibuat tahun demi tahun jika dilakukan secara berhati-hati tanpa mengganggu sarang.

Asas sarung kepala boleh dihasilkan dalam tiga jenis:

 sarung keras (horned bonnet): daripada kulit rusa, tanduk bison atau lembu mahupun bulu kuda berlapik bulu burung hantu.
 sarung kembang (flaring bonnet): daripada ikatan bulu ekor pada jalur kulit rusa atau baldu
 sarung mengepak (fluttering feather bonnet): dengan sisi berikat bulu tergantung.

Rujukan